У выніку, фальклорныя дзіцячыя і маладзёжныя калектывы Чачэршчыны склалі аснову рэспубліканскіх фестываляў “Беларуская полька”. І як ні дзіўна — усе ўдзельнікі тых ансамбляў на ўсіх фестывалях былі апрануты ў этнічныя строі са свайго рэгіёну. Вось такіх амаль “фантастычных” вынікаў можна дасягнуць пры зладжанай працы па аднаўленні гісторыка-культурных каштоўнасцяў. Тым болей, у адным з “чарнобыльскіх” раёнаў. Варта адзначыць тут шчырую, сапраўдную зацікаўленасць выканаўчай улады, раённай культуры і адукацыі — ды, зрэшты, і ўсяго насельніцтва раёна.